**OБЩИНСКА ИЗБИРАТЕЛНА КОМИСИЯ ГУЛЯНЦИ**

*гр.Гулянци, „пл. Свобода” No.4, ет. 2,, тел.0879205683, e-mail : oik1508@cik.bg*

ПРОТОКОЛ 1

от редовно заседание на ОИК – Гулянци,

назначена от ЦИК с Решение № 669-МИ от 23.08.2019г.,

 състояло се на 04.09.2019 г. от 11.30 часа

Днес 04.09.2019 г. от 11.30 часа се проведе редовно заседание на ОИК-Гулянци. На заседанието присъстваха:

1. Надя Борисова Николова

2. Недко Жеков Опров

3. Людмил Митков Ангелов

4. Илона Кръстева Петкова

5.Антония Красимирова Евтимова

6.Тодор Петров Кацански

7. Даниела Валентинова Дерешка

8. Деви Христов Дилков

9. Димитрина Бориславова Марешова

10. Тодор Йорданов Георгиев

11. Малинка Бориславова Калинова

12. Татяна Лилянова Николаева

13. Екатерина Георгиева Георгиева – Илиева

Заседанието бе открито в 11.30 ч. и председателствано от госпожа Надя Николова – Председател на ОИК Гулянци.

Надя Николова: Здравейте, уважаеми колеги! В залата сме 13 членoве на общинската избирателна комисия. Имаме необходимия кворум. Обяввам началото на първото заседание на ОИК Гулянци.

Колеги, предлагам ви следния проект за дневен ред:

т.1 Проект на решение относно: Oрганизацията на дейността на ОИК и във връзка с начина на приемане, обявяване и обжалване на решения от Общинска избирателна комисия - Гулянци и номерацията им при произвеждане на изборите за общински съветници и кметове на 27-ми октомври 2019 г.

 докладва : Надя Николова

т.2 Проект на решение относно: Начин на защита на печата на Общинската избирателна комисия Гулянци.

 докладва: Илона Петкова

т.3 Проект на решение относно: Определяне на място за публикуване на решенията на Общинска избирателна комисия Гулянци

 докладва: Надя Николова

Има ли други предложения към проекта за дневен ред ? - Не виждам. Колеги, предлагам да гласуваме.

Режим на гласуване. Гласували 13 членове на ОИК: за –13( Надя Николова, Недко Опров, Людмил Ангелов, Илона Петкова, Антония Евтимова,Тодор Кацански,Даниела Дерешка, Деви Дилков, Димитрина Марешова, Тодор Георгиев, Малинка Калинова, Татяна Николаева, Екатерина Георгиева – Илиева ), против -няма

Дневният ред е приет единодушно. Преминаваме към т. 1 от дневния ред

По т.1 Колеги, със свое Решение №848 – МИ/28.08.2019 г.,раздел I,т.1-17 , ЦИК ни е указала

организация на дейността на ОИК при изборите за общински съветници и кметове на 27 октомври 2019 г.

Предлагам на  основание чл. 87, ал. 2 от Изборен кодекс да приемем следната организация на нашата работа:

1. Заседанията на Общинската избирателна комисия Гулянци се свикват от нейния председател или по искане на една трета от членовете й. Проектът за дневен ред се публикува на интернет страницата на комисията преди заседанието.
2. Заседанията на ОИК са законни, когато на тях присъстват повече от половината от членовете й. Заседанията се ръководят от председателя на комисията, а в негово отсъствие - от определен от него заместник-председател.
3. Общинската избирателна комисия приема решенията си с мнозинство две трети от присъстващите членове. Когато ОИК при приемане на решенията си и не е постигнала необходимото мнозинство от две трети от присъстващите членове, е налице решение за отхвърляне по смисъла на чл. 85, ал. 4 от ИК. В този случай в мотивите на решенията се изписва съдържанието на предложения проект, присъствалите членове и поименно начина на гласуването им, а в диспозитива се посочва, че е налице решение за отхвърляне по смисъла на чл. 85, ал. 4, изречение второ от ИК. Решението на ОИК подлежи на оспорване пред ЦИК по реда на чл. 88, ал.1 от ИК.
4. Гласуването е явно и поименно. Гласува се „за" или „против". Не се допуска гласуване „въздържал се".
5. При отмяна на решението за отхвърляне ОИК постановява ново решение, което се приема с мнозинство повече от половината от всичките й членове.
6. Решенията на ОИК може да се обжалват в тридневен срок от обявяването им пред ЦИК, която се произнася в тридневен срок с решение. Решението на ОИК, потвърдено с решение на ЦИК, подлежи на обжалване по реда на чл. 98, ал. 2 от Административно-процесуалния кодекс пред Административен съд Плевен. В останалите случаи решението на ЦИК се обжалва пред Върховния административен съд.
7. Членовете на ОИК могат да подписват протоколи и да гласуват решения с „особено мнение", като в този случай изрично отбелязват дали гласуват „за" или „против" конкретното решение и в какво се изразява особеното мнение.
8. За заседанията на ОИК се съставя протокол, който се подписва от председателя и секретаря и се публикува на интернет страницата на ОИК Гулянци .
9. Решенията, удостоверенията и текущата кореспонденция на ОИК се подписват от председателя и секретаря.
10. Когато председателят, съответно секретарят, отсъства, решенията, протоколите, удостоверенията и текущата кореспонденция се подписват от секретаря, съответно от председателя, и от заместник-председател.
11. Когато едновременно отсъстват и председателят и секретарят, решенията, протоколите, удостоверенията и текущата кореспонденция се подписват от заместник-председател и определен с решение на комисията член, предложени от различни партии и коалиции.
12. Решенията, протоколите, удостоверенията и текущата кореспонденция на  ОИК -Гулянци се подпечатват с печата й.
13. Приетите от ОИК решения имат единна последователна номерация (с арабски цифри) без никакви пропускания, добавяния и/или зачертавания.
14. След номера на решението се поставя тире и съкращение относно произвеждащите се избори за общински съветници и се изписва по следния начин -МИ.
15. ОИК – Гулянци обявява решенията си незабавно чрез поставянето на определеното информационно табло пред входа на сградата, находяща се в гр. Гулянци, пл. „ Свобода” № 4 и чрез публикуването им на интернет страницата на комисията. Мястото за обявяването на решението е общодостъпно. Решенията да се поставят върху информационното табло за съобщения, оформено по начин, показващ предназначението му.
16. На екземплярите от решенията, които се обявяват, се отбелязват датата и часът на поставянето им на общодостъпното място и се подписва от двама членове на комисията. Екземплярите от обявените решения се свалят не по-рано от три дни (72 часа) от поставянето им на общодостъпното място и се съхраняват в архива на комисията. Върху екземпляра се отбелязват датата и часът на свалянето и той се подписва от двама членове на комисията от различни партии и коалиции. Свалените екземпляри се съхраняват в архива на комисията.
17. ОИК – Гулянци поддържа интернет страница, на която публикува незабавно решенията си, пълните протоколи от заседанията си, сканираните протоколи на секционните избирателни комисии и други документи и данни. На интернет страницата си комисията публикува и всички публични регистри, водени от нея при спазване изискванията на Закона за защита на личните данни.

18. ОИК – Гулянци осъществява правомощията си на административен адрес:гр. Гулянци, пл. „ Свобода” № 4, ет. 2

Работното време за регистриране на преписки и осъществяване на кореспонденция с ОИК – Гулянци е всеки календарен ден от 09.00 до 17.00 часа.

19.Електронният адрес за текуща обикновена кореспонденция с общинската избирателна комисия е oik1508@ cik.bg

Има ли други предложения относно организацията на работата? Не виждам. Колеги, предлагам да гласуваме.

Режим на гласуване. Гласували 13 членове на ОИК: за –13( Надя Николова, Недко Опров, Людмил Ангелов, Илона Петкова, Антония Евтимова,Тодор Кацански,Даниела Дерешка, Деви Дилков, Димитрина Марешова, Тодор Георгиев, Малинка Калинова, Татяна Николаева, Екатерина Георгиева – Илиева ), против -няма

 Прието Решение № 1 – МИ/04.09.2019 г. с 13 гласа – за, против -няма. Приетото решение да се обяви на таблото и на страницата на ОИК Гулянци.

Председател Надя Николова: По т. 2 давам думата на г-жа Петкова

Илона Петкова: С Решение № 618-МИ от 15.08.2019 г. на ЦИК е указала реквизитите и начин на защита на печатите на ОИК. Секретаря на Община Гулянци предаде на Председателя на ОИК 2/ два/ броя печати, всеки от които е кръгъл с един пръстен. Във вътрешния кръг е изписан текстът „ОИК", наименованието и кодът на общината по ЕКАТТЕ, а именно **„ОИК Общ.** ГУЛЯНЦИ**PVN08“.**  В пръстена е изписан текстът **„МЕСТНИ ИЗБОРИ 2019".**

На основание раздел I, т. 3 предлагам **Екатерина Георгиева Георгиева –Илиева** член на ОИК – Гулянци заедно с председателя да маркира печата на ОИК – Гулянци.

Председател Надя Николова: Има ли други предложения? Не виждам. Колеги, предлагам да гласуваме.

Режим на гласуване. Гласували 13 членове на ОИК: за –13( Надя Николова, Недко Опров, Людмил Ангелов, Илона Петкова, Антония Евтимова,Тодор Кацански,Даниела Дерешка, Деви Дилков, Димитрина Марешова, Тодор Георгиев, Малинка Калинова, Татяна Николаева, Екатерина Георгиева – Илиева ), против -няма

 Прието Решение № 2 – МИ/04.09.2019 г. с 13 гласа – за, против -няма. Приетото решение да се обяви на таблото и на страницата на ОИК Гулянци.

Председател Надя Николова: По т. 3 Определяне на място за публикуване на решенията на Общинска избирателна комисия Гулянци, предлагам да определим – информационно табло на ОИК гр. Гулянци до входа на сграда находяща се на адрес: гр. Гулянци, пл. „Свобода” № 4

Има ли други предложения? Не виждам. Колеги, предлагам да гласуваме.

Режим на гласуване. Гласували 13 членове на ОИК: за –13( Надя Николова, Недко Опров, Людмил Ангелов, Илона Петкова, Антония Евтимова,Тодор Кацански,Даниела Дерешка, Деви Дилков, Димитрина Марешова, Тодор Георгиев, Малинка Калинова, Татяна Николаева, Екатерина Георгиева – Илиева ), против -няма

 Прието Решение № 3 – МИ/04.09.2019 г. с 13 гласа – за, против - няма. Приетото решение да се обяви на таблото и на страницата на ОИК Гулянци.

Закривам заседанието и благодаря за добрата работа. Заседанието е закрито в 15.00 часа.

Председател: Надя Борисова Николова

Секретар: Илона Кръстева Петкова